**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

1. **Критерий за възлагане.**

Възложителят ще възложи настоящата обществена поръчка чрез определяне на икономически най-изгодната оферта **при критерий за възлагане** на поръчката **„оптимално съотношение качество/цена” (чл. 70, ал. 2, т. 3 от ЗОП)**, което се оценява въз основа на цената и на показатели, включващи качествени и екологични аспекти, свързани с предмета на обществената поръчка.

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

При подготвяне на офертите си участниците следва да имат предвид, че за да се извърши оценката е необходимо да посочат конкретни стойности или съответно цени по всеки един от показателите, включени в оценката.

Класирането на участниците се извършва в низходящ ред.

Участникът получил най-голям брой точки по крайната комплексна оценка се класира на първо място.

За изпълнител на обществената поръчка се определя участникът, класирал се на първо място.

Крайната комплексна оценка (КО) на съответния участник се изчислява по следната формула:

**КО = ПЦ + ДО**,

където:

ПЦ – оценка по показател „Предложена цена“;

ДО – оценка по показател „Допълнително оборудване“.

ПЦ се изчислява по следната формула:

най-ниската предложена обща цена за изпълнение на поръчката

**ПЦ** = ------------------------------------------------------------------------------------------------- x **60**

предложена от участника обща цена за изпълнение на поръчката, чието предложение се разглежда

!!! Не се допускат предложения с нулеви стойности или в отрицателни числа. Предложенията се оферират с точност до втория знак след десетичната запетая. Участник, предложил като стойност 0 или отрицателно число по този показател за оценка, се отстранява от участие в процедурата. Предложените цени трябва да са крайни с включени всички разходи по изпълнение на поръчката.

*Максимален брой точки по този показател – 60 точки.*

**ДО** се изчислява, като сбор от точки, съгласно предоставеното допълнително оборудване и спецификации за всички моторни превозни средства, както следва:

* СО2 емисии равни или по ниски от 140 g/km. – 4 точки;
* Мощност равна или по-висока от 140 к.с. – 4 точки;
* Комбиниран разход на гориво равен или по-нисък от 5,8 л./100 км. – 5 точки;
* Темпомат – 1 точка;
* Автоматична скоростна кутия – 3 точки;
* Алуминиеви джанти и гуми 16 или повече инча – 2 точки;
* Тапицерия на седалките от естествена кожа – 2 точки;
* Паркинг асистент със сензори на задната броня – 2 точки;
* Паркинг асистент със сензори на предната броня – 1 точка;
* Старт-стоп система – 1 точка;
* Система за защита на пешеходци при удар – 2 точки;
* Автоматичен климатик /климатроник/, с възможност за задаване на желаната температура – 2 точки;
* Електро управляеми странични огледала – 1 точка;
* Гаранция от минимум 5 години и минимум 100 000 км., което настъпи първо – 3 точки;
* Система за наблюдение на зоната пред автомобила с функция за автоматично спиране – 3 точки;
* Система за следене на умората на водача – 2 точки;
* Система за наблюдение на мъртва зона – 2 точки.

*Посочените точки се присъждат, в случай че всички автомобили притежават съответното допълнително оборудване и спецификации.*

*Максимален брой точки по този показател – 40 точки.*

Получените резултати от оценките по показателите се разглеждат с точност до втория знак след десетичната запетая, като при цифра в третия знак след десетичната запетая, по-малка от 5, закръглението е надолу, а при цифра, по-голяма или равна на 5 – нагоре.

*(При разминаване на предложенията в ценовата оферта, изписани с цифри и такива изписани с думи, ще се имат предвид предложенията, които са изписани с думи).*

След оценяването на офертите, комисията за провеждане на процедурата извършва класиране на участниците. Въз основа на протокол от комисията за разглеждането, оценяването и класирането на офертите, възложителят издава решение, с което обявява класирането на участниците и участника, определен за изпълнител. В случай на отстраняване на участници от процедурата, в решението си възложителят посочва и отстранените от участие в процедурата участници и оферти, а също и мотивите за отстраняването им.

1. Комисията прилага методиката за оценка към офертите, които са допуснати до оценяване и класиране и определя техните комплексни оценки.
2. За изпълнител ще бъде избран участникът, класиран на първо място.